

**Concept Note**

**หลักสูตรประกาศนียบัตรยุทธศาสตร์การทำงานสันติภาพ (Peace Building Strategy)**

**กรอบคิด**

องค์กรภาคประชาสังคมถือว่าเป็นตัวแสดงสำคัญต่อกระบวนการสันติภาพในพื้นที่ชายแดนใต้/ปาตานี เนื่องด้วยเป็นกลุ่มที่ทำงานอย่างใกล้ชิดกับประชาชนระดับรากหญ้าในการเปิดพื้นที่ให้ประชาชนได้มีส่วนร่วมและแสดงความคิดเห็นตลอดจนให้การสนับสนุนผลักดันสู่ระดับนโยบาย จากการทำสำรวจยุทธศาสตร์องค์กรและความต้องการพัฒนาบุคลากรของภาคประชาสังคมในพื้นที่จำนวน 20 องค์กรในต้นปีที่ผ่านมาของวิทยาลัยประชาชน ได้เห็นถึงความประสงค์ของระดับนำในองค์กรต่อการสร้างความเข้าใจในประเด็นการทำงานสันติภาพและยังอ่อนต่อการสร้างยุทธศาสตร์ของขององค์กรที่จะริเริ่มหรือมุ่งสนับสนุนงานสันติภาพ เป็นเหตุผลสำคัญที่วิทยาลัยประชาชนออกแบบหลักสูตรเฉพาะขึ้นมาคือหลักสูตรยุทธศาสตร์การทำงานสันติภาพ (Peace Building Strategic Plan) โดยใช้ความเห็นในวิจัยเชิงสำรวจ เพื่อหนุนเสริมและสร้างความเข้มแข็งในระดับยุทธศาสตร์องค์กรต่อการขับเคลื่อนงานสันติภาพ ซึ่งมีความคาดหวังว่าระดับนำในองค์กรที่เข้าร่วมอบรมจะมียุทธศาสตร์ร่วมกันต่อการขับเคลื่อนงานสันติภาพที่กำลังขับเคลื่อน

**วัตถุประสงค์**

1. เพื่อหนุนเสริมและสร้างความเข้มแข็งในระดับยุทธศาสตร์องค์กรต่อการขับเคลื่อนงานสันติภาพ
2. เพื่อให้องค์กรภาคประชาสังคมมีแผนยุทธศาสตร์ในการขับเคลื่อนงานสันติภาพร่วมกัน

**กลุ่มเป้าหมาย**

ผู้เข้าร่วม จำนวน 25 คน จากองค์กรภาคประชาสังคม ภาคประชาชน เยาวชน นักศึกษา องค์กรปกครองส่วนท้องถิ่น สถาบันการศึกษา ผู้ที่มีบทบาทและมีผลงานเป็นที่ประจักษ์

**ระยะเวลาและสถานที่**

 การศึกษาอบรม ระหว่างเดือนธันวาคม 2558 จนถึงเดือนกุมภาพันธ์ 2559 จำนวน 5 ครั้งๆละ 3 วัน คือวันศุกร์ เสาร์ และอาทิตย์ ณ มหาวิทยาลัยสงขลานครินทร์ วิทยาเขตปัตตานีและวิทยาเขตหาดใหญ่ รายละเอียดดังนี้

**การดำเนินงาน**

ตั้งแต่วันนี้-6พฤศจิกายน 58 เปิดรับสมัคร

 7 พฤศจิกายน 58 คัดเลือก

 10 พฤศจิกายน 58 ประกาศผล

การศึกษาอบรม ระหว่างเดือนธันวาคม 2558 จนถึงเดือนกุมภาพันธ์ 2559

**ระเบียบหลักสูตรยุทธศาสตร์การทำงานสันติภาพ (Peace Building Strategy)**

**1. คุณสมบัติของผู้ที่เข้ารับการศึกษาอบรม**

ผู้ที่จะเข้าศึกษาในหลักสูตรประกาศนียบัตรยุทธศาสตร์การทำงานสันติภาพจะต้องมีคุณสมบัติอย่างใดอย่างหนึ่งดังต่อไปนี้

1. องค์กรภาคประชาสังคมดำรงตำแหน่งประธาน รองประธาน หรือผู้ที่อยู่ในระดับนำขององค์กร

มีอายุระหว่าง 25 – 40 ปี

1. ภาคประชาชน ปราชญ์ชาวบ้าน อีหม่าม อุสตาซ ผู้นำทางธรรมชาติ บุคคลเป็นที่ยอมรับในสังคมบุคคลที่มีผลงานการขับเคลื่อนงานสันติภาพเป็นที่ประจักษ์ มีอายุระหว่าง 30 – 45 ปี
2. เยาวชน นักศึกษาดำรงตำแหน่งประธาน รองประธานองค์กรนักศึกษา ประธานองค์กรเยาวชน บุคคลที่มีบทบาทและมีผลงานเป็นที่ประจักษ์ในวงการเยาวชนและนักศึกษา มีอายุระหว่าง 20 – 30 ปี
3. องค์กรปกครองส่วนท้องถิ่น นายก อบต. รองนายก อบต. หรือบุคลากรในระดับยุทธศาสตร์ มีอายุระหว่าง 30 – 45 ปี
4. ผู้บริหารสถานศึกษาและบุคคลากรทางการศึกษา
5. ผู้สนใจทั่วไป

**2. การคัดเลือกเข้ารับการศึกษาอบรมในหลักสูตรมีวิธีการดังนี้**

1) เสนอชื่อโดยภาคีเครือข่ายหรือต้นสังกัด ด้วยการเสนอชื่อบุคคลตามคุณสมบัติตามที่กำหนดไว้ข้างตน เพื่อเข้ารับพิจารณาคัดเลือกต่อไป

2) การสมัครโดยผู้สมัครเอง

**3. การพิจารณาคัดเลือก**

ก) ให้คณะกรรมการคัดเลือกเข้ารับเป็นนักศึกษาในหลักสูตรประกาศนียบัตรยุทธศาสตร์การสร้างสันติภาพเป็นผู้พิจารณารายชื่อบุคคลตามหลักเกณฑ์

ข) คณะกรรมการคัดเลือกฯจะใช้ดุลยพินิจคัดเลือกบุคคลเข้าศึกษาในหลักสูตรดังกล่าว โดยมีหลักเกณฑ์เบื้องต้นดังต่อไปนี้

1) ผู้สมัครมีความสนใจและมีฐานความรู้ในประเด็นหลักตามที่กำหนดไว้ในหลักสูตร

2) ผู้สมัครมีความตั้งใจจริงที่จะเป็นส่วนหนึ่งในหุ้นส่วนในกระบวนการสร้างสันติภาพและสามารถไปขยายผลภายหลังได้สำเร็จการศึกษาแล้ว

3) องค์ประกอบของผู้เข้ารับการศึกษาอบรมมีความหลากหลายและครอบคลุมหน่วยงาน

4. **จำนวนผู้ที่เข้ารับการอบรม**

วิทยาลัยประชาชนจะพิจารณารับผู้เข้ารับการศึกษาอบรม จำนวน 25 ท่าน โดยพิจารณาตามระเบียบและเกณฑ์การคัดเลือกของวิทยาลัยที่กำหนดขึ้นเป็นการเฉพาะสำหรับหลักสูตร

**5. ชื่อประกาศนียบัตร**

“ประกาศนียบัตรยุทธศาสตร์การทำงานสันติภาพ (Peace Building Strategy)”

**6. วิธีการจัดการเรียนรู้**

6.1 บรรยาย/อภิปราย

การบรรยาย/อภิปรายในห้องเรียนจะมีสัดส่วนประมาณ 1 ใน 2 ของเวลาการศึกษาอบรมทั้งหมด โดยเป็นรูปแบบการศึกษาหลักที่ใช้กันทั่วไป เป็นวิธีการปฏิบัติขั้นมูลฐานในการพัฒนาความรู้ความเข้าใจในเรื่องต่างๆ และตามหัวข้อที่ได้กำหนดไว้ในแต่ละกลุ่มวิชา

6.2 การอ่านเอกสารประกอบ

การอ่านเอกสารประกอบมีความมุ่งหมายที่จะให้ผู้เข้ารับการศึกษาอบรมเกิดความรู้ความเข้าใจในรายละเอียดมากขึ้นซึ่งได้แก่ เอกสารประกอบการบรรยาย เอกสารแนะนำ รวมทั้งเอกสารสิ่งพิมพ์ที่เกี่ยวข้องกับเนื้อหาของหลักสูตรด้วย

6.3 กลุ่มศึกษา

เป็นการศึกษาในรูปแบบรวมกลุ่มย่อยๆ เพื่อถกเถียงในประเด็นที่ได้กำหนดให้แตกประเด็นด้วยการเขียนให้เห็นภาพ วาดแผนที่ทางความคิด แล้วอภิปรายเป็นงานรายกลุ่ม

**7.ระยะเวลาการศึกษา**

การศึกษาอบรมในหลักสูตรประกาศนียบัตรยุทธศาสตร์การทำงานสันติภาพจะใช้เวลาศึกษาอบรมจำนวน 5 ครั้ง ระยะเวลา 3 เดือนระหว่างเดือนพฤศจิกายน 2558 จนถึงเดือนมกราคม 2559 โดยมีเวลาศึกษาอบรมในวันศุกร์ เสาร์ อาทิตย์ ตั้งแต่เวลา 09.00 – 16.30 น.

**8. เงื่อนไขการสำเร็จการศึกษาอบรม**

8.1 มีเวลาเรียนในชั้นเรียนไม่น้อยกว่าร้อยละ 75 ของเวลาดังกล่าวทั้งหมด

8.2 มีส่วนร่วมในห้องเรียนตลอดกิจกรรม

8.3 ดำเนินการตามเกณฑ์ดังต่อไปนี้

ก) งานส่วนบุคคล

- ส่ง **“บันทึกกลุ่มวิชา”** (Reflection Memo) ซึ่งเป็นงานเขียนที่สะท้อนความคิดเห็นที่ได้จากกระบวนการเรียนรู้จากการเรียนการสอน จานวนไม่น้อยกว่า 2 หน้า รวมทั้งหมด 5 ชิ้นงาน โดยกำหนดส่งภายในหนึ่งสัปดาห์หลังจากเรียนในแต่ละครั้ง

- ส่ง **“ประมวลบทเรียนของหลักสูตร”** ซึ่งเป็นงานเขียนที่ได้ประมวลจากสิ่งที่ได้ตกผลึกมาจากกระบวนการเรียนรู้ทั้งหมดที่ได้ตลอดหลักสูตร พร้อมกับระบุว่าจะนำความรู้ไปต่อยอดในการทำงานได้อย่างไร จำนวนไม่น้อยกว่า 3 หน้า ทั้งหมด 1 ชิ้นงาน โดยกำหนดส่งในวันปัจฉิมนิเทศ

ข) งานกลุ่ม

- ส่งรายงานการวิเคราะห์ประเด็นที่ได้กำหนดในแต่ละกลุ่ม พร้อมกับรายงานอภิปรายต่อเพื่อนๆนักศึกษา

**9. ค่าลงทะเบียน**

 วิทยาลัยประชาชนได้รับทุนสนับสนุนจากองค์กรสาธารณกุศลระหว่างประเทศ

**10. โครงสร้างหลักสูตร**

หลักสูตรประกาศนียบัตรยุทธศาสตร์การสร้างสันติภาพ มีจำนวน 6 กลุ่มวิชา โดยในแต่ละกลุ่มวิชามีรายละเอียดดังนี้

1. การศึกษาเชิงเปรียบเทียบพื้นที่ความขัดแย้ง
2. ทฤษฏีการแปลเปลี่ยนความขัดแย้ง (theory of conflict transformation reconciliation)
3. การเรียนรู้ถึงบทบาทในแต่ละแทรก (multi track transitional for peace building)
4. Drivers of conflict in region (Conflict analysis)
5. การตระหนักรู้ตัวตน (creating Awareness) และการสร้างความเข้มแข็งให้ประชาชน (People’s empowerments)
6. ยุทธศาสตร์สันติภาพภาคประชาสังคม (Strategies for Civil Society)